Qezaya Pulurî ya Dêrsimî de Çimeyanê Munzurî de 10ê tebaxe de rixmo ke Heyetê Pawitişî yê Erziromî Çimeyê Munzurî asta yewine de sey 'warê SÎTî' îlan kerdbi xebata peyzajî dîyabî destpêkerdene.
Çimeyê Munzurî seba elewîyanê Raya Heqîye cayêko fîraz o.
Xeylêk rêxistinan, dezgehan û komelê Dêrsimî seba vindartişê xebate xîret kerdbi. Dima ke dewa amebî akerdene mehkeme bire dabi ke îhaleyê projeyê peyzajî bêro betalkerdene.
Xebata peyzaje ra dima Çimeyanê Munzurî de texrîbatê xoza bi hawayêkê zelalî yeno dîyene.
